CELEX: 62019CA0607
Language: sk
Date: 2020-12-17 00:00:00
Title: Vec C-607/19: Rozsudok Súdneho dvora (piata komora) zo 17. decembra 2020 (návrh na začatie prejudiciálneho konania, ktorý podal Bundesgerichtshof – Nemecko) – Husqvarna AB/Lidl Digital International GmbH & Co. KG, predtým Lidl E-Commerce International GmbH & Co. KG (Návrh na začatie prejudiciálneho konania – Ochranné známky Európskej únie – Nariadenie (ES) č. 207/2009 – Článok 51 ods. 1 písm. a) – Článok 55 ods. 1 – Zrušenie práv z ochrannej známky Únie – Ochranná známka Únie, ktorá sa nepretržite počas piatich rokov riadne nepoužívala – Uplynutie obdobia piatich rokov – Dátum posúdenia)

22.2.2021   
            
            
               SK
            
            
               Úradný vestník Európskej únie
            
            
               C 62/5
            
         
      Rozsudok Súdneho dvora (piata komora) zo 17. decembra 2020 (návrh na začatie prejudiciálneho konania, ktorý podal Bundesgerichtshof – Nemecko) – Husqvarna AB/Lidl Digital International GmbH & Co. KG, predtým Lidl E-Commerce International GmbH & Co. KG
      (Vec C-607/19) (1)
      
      (Návrh na začatie prejudiciálneho konania - Ochranné známky Európskej únie - Nariadenie (ES) č. 207/2009 - Článok 51 ods. 1 písm. a) - Článok 55 ods. 1 - Zrušenie práv z ochrannej známky Únie - Ochranná známka Únie, ktorá sa nepretržite počas piatich rokov riadne nepoužívala - Uplynutie obdobia piatich rokov - Dátum posúdenia)
      (2021/C 62/04)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Bundesgerichtshof
      
         Účastníci konania pred vnútroštátnym súdom
      
      
         Žalobkyňa: Husqvarna AB
      
         Žalovaná: Lidl Digital International GmbH & Co. KG, predtým Lidl E-Commerce International GmbH & Co. KG
      
         Výrok rozsudku
      
      Článok 51 ods. 1 písm. a) nariadenia Rady (ES) č. 207/2009 z 26. februára 2009 o ochrannej známke [Európskej únie] sa má vykladať v tom zmysle, že v prípade vzájomného návrhu na zrušenie práv z ochrannej známky Európskej únie je dátumom, ktorý treba zohľadniť pri určení, či uplynulo nepretržité obdobie piatich rokov uvedené v tomto ustanovení, dátum podania tohto návrhu.
      
         (1)  Ú. v. EÚ C 27, 27.1.2020.